Osnovna škola oca Petra Perice, Makarska, kao partner u projektu "S osmijehom u školu“ – Pomoćnici u nastavi makarskih školaraca, u okviru Poziva za dodjelu bespovratnih sredstava UP.03.2.1.03 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020; temeljem članka 107. Zakona o odgoju i obrazovanju u osnovnoj i srednjoj školi ( NN 87/08, 86/09. 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18) objavljuje

**NATJEČAJ**   
**za zapošljavanje osoba za obavljanje poslova pomoćnika u nastavi učenika s teškoćama u razvoju**

**4 izvršitelja na određeno vrijeme do 30.06.2021. godine**

Projektom je predviđen odabir, edukacija i zapošljavanje osoba na poslovima pomoćnika u nastavi učenicima s teškoćama u razvoju u osnovnim školama na području grada Makarska radi postizanja boljih obrazovnih postignuća, uspješnije socijalizacije i emocionalnog funkcioniranja učenika.  
   
**POMOĆNICI U NASTAVI**  
Broj traženih osoba: 4 pomoćnika u nastavi (m/ž)  
Mjesto rada: Makarska

Radno vrijeme: nepuno radno vrijeme – 20 sati tjedno (3 pomoćnika) / 25 sati tjedno (1 pomoćnik)   
Vrsta ugovora: ugovor o radu na određeno vrijeme do 30. lipnja 2021.  
Prijevoz: u cijelosti  
   
**Opći uvjeti natječaja su:**

* završena najmanje četverogodišnja srednja škola
* hrvatsko državljanstvo
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi
* motiviranost za rad s učenicima s teškoćama
* završena edukacija za pomoćnika u nastavi
* u slučaju nedovoljnog broja kandidata s edukacijom primit će se kandidat bez edukacije uz obvezu pohađanja iste prije početka rada

Kandidati koji imaju pravo prednosti pri zapošljavanju prema posebnom zakonu, dužni su u prijavi pozvati se na to pravo i priložiti sve propisane dokaze o statusu/pravu na koje se pozivaju.  
Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji (NN 121/17), uz prijavu na natječaj dužni su, osim dokaza o ispunjavanju traženih uvjeta, priložiti i  dokaze propisane člankom  103. stavkom 1. Zakona o hrvatskim braniteljima iz domovinskog rata i članovima njihovih obitelji (NN 121/17).

Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Na natječaj se mogu ravnopravno javiti kandidati oba spola.  
 

**OPIS POSLOVA**  
Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.  
Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.  
   
**DODATNA ZNANJA I VJEŠTINE**  
Poštivanje različitosti, empatija prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Odabrani kandidati imaju obvezu sudjelovati u programu edukacije u trajanju od minimalno 20 sati, osim kandidata s završenom edukacijom za pomoćnika u nastavi.

S kandidatom izabranim za pomoćnika u nastavi sklopit će se ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana.

U **prijavi** na ovaj Javni poziv kandidat treba navesti svoje osobne podatke (ime i prezime, datum i mjesto rođenja, adresu stanovanja, broj telefona i po mogućnosti e-mail adresu) **te dostaviti sve tražene priloge**.

**Uz vlastoručno potpisanu prijavu, kandidati su dužni priložiti sljedeće dokumente u izvorniku ili neovjerenoj preslici:**

* životopis,
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice ili osobne iskaznice),
* uvjerenje o nekažnjavanju nadležnog suda ne starije od 6 mjeseci od dana objave natječaja,
* **dokaz o završenoj edukaciji za pomoćnika u nastavi ukoliko je kandidat završio edukaciju,**
* dokaz o iskustvu u radu kao pomoćnik u nastavi ako takvo iskustvo kandidat posjeduje,
* dokaz o nezaposlenosti kandidata (o evidenciji kandidata na HZZ-u) ukoliko je kandidat nezaposlen i nalazi se na evidenciji HZZ-a.

Kandidati će prilikom sklapanja ugovora o radu dostaviti na uvid originalne dokumente.

Nepravodobne i nepotpune prijave, kao i prijave koje nisu vlastoručno potpisane, neće biti razmatrane.

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje i navedenog projekta.

Pisane prijave sa svim traženim prilozima podnose se na adresu škole osobno ili poštom na adresu OŠ o. Petra Perice , Slavonska 41 , Makarska, najkasnije u roku od osam dana od dana objave ovog natječaja.

**Klasa: 112-03/20-01/65**

**Urbroj: 2147-15/20-02/01**